laion/Wikipedia-Exotic huggingface dataset:
Loodusvalge

Loodusvalge ehk naturaalvalge (prantsuse keeles blanc cassé, inglise keeles off-white) on üks valge taolistest värvitoonidest, kergelt kollaka või hallika poole kalduv valge värvus. Kasutatakse sageli sisekujunduse ja tekstiilide kontekstis moesõnavaras. Loodusvalge jääb vahemikku puhta lumivalge ja heledate toonide kollase või beeži vahel. Seda võidakse kasutada katusterminina rühma valkjate värvitoonide kohta (kahvatubeež, ekrüüvärv, linavalge, elevandiluuvalge, helekreemikas jt). Loodusvalget kasutatakse interjööris sageli heleda kujunduse saavutamiseks, kuid nii, et puhta valge teravust ja steriilsust vähendatakse segades sellesse väga väikese koguse oranži või sinakat lisandit vastavalt sellele, kas soovitakse saada sooja või külma tonaalsust. Loodusvalge tooni tajumist ruumis mõjutavad väga palju ruumi valgustus ja ruumis asuvad teised värvid, seetõttu on soovitud tooni saavutamine sageli tunnetusepõhine. Veebivärv Off white on neutraalne väga kahvatu hall      Blanc cassé. - pourpre.com Everything about the color Off White. - canva.com Faire sa décoration avec du blanc cassé. - Expert Peinture https://htmlcolorcodes.com/colors/off-white/ Everything about the color Off White. - canva.com
Katoliiklus

Katoliiklus (kreeka sõnast καθολικός (katholikós) 'üleüldine', 'universaalne') ehk katolitsism on kristluse levinuim usutunnistus, mis tunnustab paavsti oma vaimuliku peana; õigeusu ja protestantismi kõrval üks kolmest kristluse põhiharust. Katoliikluseks nimetatakse ka Rooma Katoliku Kiriku õpetust. Katoliikluse aluseks on Piibel koos deuterokanooniliste raamatutega, püha pärimus ning kiriklik traditsioon; neid käsitab katoliiklus Jumala vahetu ilmutuse allikaina. Katoliikliku õpetuse järgi moodustavad Kristuse lepitussurm inimkonna pattude eest ja pühakute heateod jumaliku armuvara, mida katoliku kirik jagab oma liikmetele seitsme sakramendi kui iseenesest mõjuvate (ex opere operato) õndsakstegevate vahendite kaudu. Armulaual toimub Lateraani kirikukogu otsuse (1215) järgi transsubstantsioon. Peale usu kirikudogmasse aitavad õndsaks saada ka inimese enese püüdlus ja head teod; inimene peab kasutama Jumala antud armu. Need, kes pole puhtad, et saada otse taevasse, lähevad pärast surma puhastustulle. Katoliikluse peamisi põhjendajaid on kirikuisad Augustinus ja Thomas Aquinost; viimase õpetus, tomism, ja sellest arenenud neotomism on katoliikluse tähtsaim filosoofiline alus. Põhiliste usudogmade õigsuse tõestamiseks kasutab katoliiklus apologeetikat. Teistest kristlikest õpetustest eristavad katoliiklust eelkõige suure tähtsuse andmine pühale pärimusele ja pühakutele (eriti Maarja) ning reliikviate kultus; tsentraliseeritud ja hierarhiline kirik, kellele kuulub Piibli tõlgendamise ainuõigus, ning inimese enda aktiivse rolli tähtsustamine õndakssaamise nimel. Bambergi peapiiskoppide loend Berliini piiskoppide ja peapiiskoppide loend Guatemala piiskopid ja peapiiskopid Lima peapiiskoppide loend Lissaboni peapiiskopid Seouli piiskopid ja peapiiskopid Malta ordu Tsistertslaste ordu Abt Ekskommunikatsioon Index librorum prohibitorum Jansenism Kardinal Ordu Paavst Prior Ari Þorgilsson Marin Barleti Gjon Buzuku Fanny de Sivers Ísleifr Gizurarsonr Pal Engjëlli Einar Laigna Philippe Jourdan Rrok Mirdita Joan Enric Vives i Sicília Katoliku kirik Katoliku pühakute loend Paavstide loend Vastupaavstide loend
Püromantia

Püromantia (kreeka sõnadest pyr 'tuli' ja manteia 'ennustus') on ennustamise meetod, mille puhul tuleviku ennustamiseks jälgitakse leekide kuju ja liikumist ning nende poolt tekitatud varje.
Jäneda

Jäneda on küla Lääne-Virumaal, Tapa vallas. 2021. aasta seisuga oli külas 298 elanikku. Jäneda on tuntud oma mõisa ja laatade poolest. Jäneda küla asub Jänijõe keskjooksul. Külas asuvad kool, ambulatoorium, kultuurimaja. Küla läbib ka Piibe maantee. Jänedale jõuavad välja ka Aegviidust ja Põhja-Kõrvemaalt algavad suusa- ja matkarajad. Jänedal asuvas Jäneda mõisas ja Jäneda Pullitalliteatris toimuvad paljud üritused. Piibe maantee ääres Jänedal, asub söögikoht Musta Täku Tall. Esimesed jäljed inimtegevusest Jänedal pärinevad 3. aastatuhandest eKr, selleks on juhuleiud – venekujulised kivikirved, mis on eksponeeritud Järvamaa Muuseumis. 1. aastatuhande lõpust pärineb Jäneda muinaslinnus, mis on Järvamaa suurim muistne kaitseehitis. Ürikuis on Jäneda küla esimest korda mainitud 1353 (Gendel). Jäneda mõis oli valmis 1510. Jäneda Vanaveskit on mainitud 1591. Jäneda mõisa rajati 1921. aastal põllumajanduskool. Eesti NSV perioodil ehitati Jäneda Sovhoostehnikumile uued hooned, mis valiti 2021. aastal sajandi üheks kümnest Eesti arhitektuurisaavutuseks. Jäneda allikate kaitseala Jäneda raudteepeatus Jäneda mõis Jäneda park Jäneda linnamägi Jäneda Kool Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. "Statistikaamet". 1. jaanuar 2021. Vaadatud 14. aprillil 2023. "Arhitektide liit nimetas sajandi kümme arhitektuurisaavutust". ERR. 9.10.2021. Vaadatud 10.10.2021. "Jäneda mõis". Eesti mõisad. Vaadatud 10.10.2021. Jäneda koduleht
Munakoorevärvus

Munakoorevärvi ehk munakoorekarva (prantsuse keeles coquille d'oeuf, blanc coquille d'oeuf, inglise keeles eggshell) on üks valkjatest värvitoonidest, õrnroosakas kuni õrnkollakas värvus, mis sarnaneb kanamuna koore värvusega. Kauss kanamunadega Kanamunakoored kausis Faasanimunakoored Punarind-rästa (Turdus migratorius) munade värvist on tulnud inglise keelde värvinimetus Eggshell blue või Robin Egg Blue 'munakooresinine' Prantsuskeelne värvinimetuste portaal pourpre.com annab munakoorevärvi (coquille d'oeuf) vasteks kahvatute toonide vahemiku kahvaturoosast sooja õrnkollaseni                          . ISCC-NBS-i värvide tähistamise süsteemi värvisõnaraamatu "Color: Universal Language and Dictionary of Names" järgi on munakoorevärvuse (Eggshell) vasteiks kahvatu oranžkollane      , kahvatukollane      või kollakasvalge     . Kunstitarvete tootja Canson Mi-teintes seeria pastellpaberi toon 112 coquille on kahvatu õrnroosa     . Veebivärv Eggshell on veidi rohekas beež      . Inglise keeles võib munakoorevärvus (Eggshell Green ja Eggshell Blue) olla nii kahvaturoheline kui ka hele sinakasroheline         , samuti on kasutusel sinakasrohelist värvust tähistav värvinimetus Robin egg blue. Coquille d'oeuf. - pourpre.com https://archive.org/details/coloruniversalla00kell/page/64/mode/2up?q=eggshell https://htmlcolorcodes.com/colors/eggshell/ https://www.colorhexa.com/f0ead6
Toila laululava

Toila laululava on hoone Toila alevikus Toila-Oru pargi lauluväljakul, mis on Lääne-Virumaa üks suuremaid kontserdipaiku. Hoone on tunnistatud arhitektuurimälestiseks. Hoone projekteerisid Rein Tomingas ja Vello Hütsi. Hoone avati 7. juunil 1995 ning selle maksumuseks kujunes 2,2 miljonit krooni. Märtsis 1996 vajus kokku hoone lume all olev lavaosa katus. Hilisema ehitusekspertiisi kohaselt selgus, et ehitajad olid kinnitanud kooriku projekteeritust lühemate naeltega, mida oli meetri kohta vaid kolmandik ettenähtust. Katuse kokkukukkumisele eelnes laste mäng batuudina õõtsuval katusel. Katus taastati ja tugevdati. Järgmine kord vajus katus lume all sisse 2007. aastal, misjärel lava katus demonteeriti. Katus taastati 2011. aastal. Laululava katus kukkus kokku, Eesti Päevaleht, 19. märts 1996 Karl Õiger, "Varisemisohtlikest ehitusvigadest", Tallinn 2014. Lk 33 Toila laululava saab talveks katuse alla, Põhjarannik, 8. september 2011
Plesná

Plesná (saksa keeles Fleißen) on linn Tšehhis Karlovy Vary maakonnas Chebi ringkonnas. Plesná asub Saksamaa piiri ääres, Chebist umbes 16 km põhjas ja Karlovy Varyst ligikaudu 37 km läänes. Plesnát on esmamainitud 1185. aastal. 1429. aastal põletasid hussiidid Plesná maha. Linnaõigused sai Plesná 1900. aastal. 1945. aastal saadeti linna saksa rahvusest elanikud riigist välja. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Historie města Město Plesná. Vaadatud 20. augustil 2023
Chvaletice

Chvaletice (saksa keeles Chwaleticz) on linn Tšehhis Pardubice maakonnas Pardubice ringkonnas. Chvaletice asub Elbe (Labe) jõe ääres, Pardubicest ligi 26 km läänes. Praeguse Chvaletice linna kohal asusid varem Telčice ja Chvaletice külad. Telčice on asutatud 1143. aastal ja Chvaletice 1393. aastal. 1720. aastal need külad liideti, kuid 1953. aastal sai Telčice eraldi asulaks. 1975. aastal liideti Telčice jälle Chvaleticega. Linnaõigused sai Chvaletice 1. jaanuaril 1981. Linnas asub Chvaletice soojuselektrijaam, mis alustas tööd 1977. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Telčice, Chvaletice (společné osudy) Město Chvaletice. Vaadatud 20. augustil 2023 Velké stěhování Město Chvaletice. Vaadatud 20. augustil 2023 Chvaletice Power Plant, Czech Republic Power Technology, 20. detsember 2021. Vaadatud 20. augustil 2023
Kilvar Kessler

Kilvar Kessler (sündinud 3. juulil 1973) on eesti jurist ja rahandustegelane. Ta on alates 2014. aastast Finantsinspektsiooni juhatuse esimees. Ta on lõpetanud Tallinna 47. keskkooli (1991) ja Tartu Ülikooli õigusteaduse alal (1995, BA). Õppinud õigusteadust USA-s Georgetowni Ülikooli õiguskeskuses (LL.M., Edmund S. Muskie Fellow, 1996–1997) ning pangandus- ja finantsõigust Bostoni Ülikoolis (Hubert H. Humphrey Fellow, 2005–2006). Advokaadibüroo Tark & Co, advokaat (1995–2002), partner ja vandeadvokaat (2006–2007) AS Tallinna Börs, järelevalvekomisjoni esimees (1999–2002) ja ülevõtmiskomisjoni liige (2000–2002) US Securities and Exchange Commission, praktika Bostoni büroos (2006) Finantsinspektsioon, juhatuse liige (2002–2005, 2008–2013) ja juhatuse esimees (alates 2014) Tartu Ülikooli Õigusinstituut, lektor (väärtpaberiõigus) (2002) Tallinna Tehnikaülikooli Tallinna Kolledž, lektor (kindlustusõigus) (2007) Korporatsiooni Vironia liige, vilistlane alates 1992 Advokatuuri liige, vandeadvokaat alates 1995 (tegevus peatatud) Audiitortegevuse järelevalve nõukogu liige alates 2000 Rahvusvahelise Õiguse Assotsiatsiooni Eesti osakonna liige alates 2000 Eesti Siseaudiitorite Ühingu liige alates 2006 Tagatisfondi nõukogu liige alates 2014, esimees alates 2015 Eesti Päevalehe, Delfi ja muude meediaväljaannete igal aastal koostatavas Eesti mõjukate edetabelis oli Kilvar Kessler 2020. aastal 92. kohal. Kilvar Kessleri elulugu Finantsinspektsiooni kodulehel. Vaadatud 20.08.2023. Eesti Mõjukad 2020. Eesti Päevaleht / Delfi, 28.09.2021. Kilvar Kessleri elulugu Finantsinspektsiooni kodulehel Kilvar Kessler ERR-i saates "Otse uudistemajast" 13. detsember 2022 (järelvaadatav) Kessler: pankade kasum on justkui maast leitud ERR Uudised, 9. veebruar 2023
Männiliimik (perekond)

Männiliimik (Chroogomphus) on puravikulaadsete seltsi kuuluv perekond seeni. Chroogomphus rutilus – männiliimik Männiliimik andmebaasis eElurikkus
Vöötriisikas

Vöötriisikas (Lactarius zonarius) on pilvikuliste sugukonda riisika perekonda kuuluv seeneliik. Seene kübar on vöödiline, piimmahl muutumatu värvusega, algul mahe, muutudes kibedaks. Vöötriisikas andmebaasis eElurikkus.
Luna 25

Luna 25 oli Venemaa kuumaanduri ebaõnnestunud missioon Kuule, mille korraldas 2023. aasta suvel Roskosmos ja mis pidanuks maanduma Kuu lõunapooluse lähedal Boguslawski kraatri juures 2023. aasta augustis. Chandrayaan-3 David, Leonard. "Russia launches Luna 25 moon lander, its 1st lunar probe in 47 years" (inglise). Originaali arhiivikoopia seisuga 11. august 2023. Vaadatud 11. augustil 2023. "Luna 25 launch broadcast" (vene). Originaali arhiivikoopia seisuga 12. august 2023. Vaadatud 12. augustil 2023. Guy Faulconbridge (20. august 2023). "Russia's first lunar mission in 47 years smashes into the moon in failure". reuters.com (inglise). Reuters. Vaadatud 20. augustil 2023. "Venelaste kosmoseprojekt luhtus: Luna-25 kukkus Kuu pinnale ja hävis". err.ee. ERR. 20. august 2023. Vaadatud 21. augustil 2023. Kuu pinnaga kokkupõrke tagajärjel lakkas eksisteerimast planeetidevaheline automaatjaam Luna-25, vahendas Interfax Roskosmosi pühapäevast teadet. ""Не надо беспокоить Луну". Соцсети о космическом провале России". svoboda.org (vene). Svoboda. 21. august 2023. Vaadatud 21. augustil 2023. "Chandrayaan-3 Vs Russia's Luna-25 Which one is likely to win the space race" (inglise). 16. august 2023. Vaadatud 20. augustil 2023.
Verlincthun

Verlincthun on vald Põhja-Prantsusmaal Pas-de-Calais' departemangus. Verlincthun asub u. 14 km Boulogne-sur-Merist kagus, teede D215 ja D239 ristumiskoha ümbruses. St. Wulmeri kirik, pärineb 16. sajandist. Feodaallinnuse jäljed. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Vieil-Moutier

Vieil-Moutier on vald Põhja-Prantsusmaal Pas-de-Calais' departemangus. Vieil-Moutier asub u. 23 km Boulogne-sur-Merist idas, teede D204 ja D204e ristumiskoha ümbruses. St. Omeri kirik, pärineb 17. sajandist. Iidne talumaja. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Desná (Tšehhi)

Desná (saksa keeles Dessendorf) on linn Tšehhis Libereci maakonnas Jablonec nad Nisou ringkonnas. Desná asub Poola piirist 5 km kaugusel, Jablonec nad Nisoust ligi 11 km idakirdes ja Liberecist umbes 18 km idas. Asula on rajatud 1691. aastal. Alevi staatus anti Desnále 1913. aastal. 1. jaanuaril 1950 liideti Desnága mitmed ümbruskonna külad. Linnaõigused sai Desná 1968. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Historie města Město Desná. Vaadatud 20. augustil 2023
Feldgrau

Feldgrau (saksa keele sõnadest Feld 'väli-' ja grau 'hall', prantsuse keeles ka vert allemand 'saksa roheline') on keskmise heledusega, roheka poole kalduv hall värvitoon, mis vastab Saksamaa armee vormiriietuse ja varustuse värvile Esimese ja Teise maailmasõja perioodil. Värvuse täpne toon on aja jooksul varieerunud, ulatudes hallikasrohelisest khakivärvist, mida kasutati enne 1937. aastat, palju hallima toonini hiljem. Keskel feldgrau-värvis jalaväelase munder Esimesest maailmasõjast Feldgrau aastal 1942. Bundesarchiv Bild 169-0952 Prantsuskeelne värvinimetuste portaal pourpre.com annab feldgrau vasteks laia hallikas- ja khakiroheliste toonide vahemiku                                             . Veebis on selleks värvitooniks pakutud tume hallikasroheline      Feldgrau. - pourpre.com https://www.colorhexa.com/4d5d53 Richard Knötel, Herbert Knötel d. J., Herbert Sieg: Handbuch der Uniformkunde. Die militärische Tracht in ihrer Entwicklung bis zur Gegenwart. 10. Auflage. G. Schulz, Hamburg 1971 (Nachdruck), S. 18–20. Einheitsfeldmütze M 1917 für Jäger und Schützen, Auktionsbild 2006, abgerufen im März 2021. RAL 7016 Blaugrau Nr. 4[alaline kõdulink] auf militaerlacke.de, Abruf im März 2021. Mercedes-Benz 770 „Großer Mercedes“ Cabriolet F. Mercedes-Benz-Museum, Abruf im Oktober 2022. RAL 7000 Fehgrau[alaline kõdulink] auf militaerlacke.de, Abruf im März 2021. RAL 7013 Heeresgrau[alaline kõdulink] auf militaerlacke.de, Abruf im März 2021.
Trimyna

Trimyna on muusikas kahe heli intervall sagedussuhtega 50421 / 50000 ehk 14,516 tsenti.
Secorian

Secorian on muusikas kahe heli intervall sagedussuhtega 28672 / 28431 ehk 14,613 tsenti.
Hunti madal 2 komma

Hunti madal 2 komma (inglise keeles Hunt flat 2 comma) on muusikas kahe heli intervall sagedussuhtega 4131 / 4096 ehk 14,730 tsenti.
USA ühikusüsteem

USA ühikusüsteem (U.S. Customary System) põhineb suures osas Briti süsteemi ühikutel. Erinevus on vedeliku mahu ühikutes ja mõnede ühikute määratlustes. Mõõtühikute ühtsust reguleerib Ameerika Ühendriikide kaalude ja mõõtude amet (Office of Weights and Measures). Selle eesmärk on ka edendada rahvusvahelise SI-süsteemi kasutuselevõttu, USA on maailmas viimaste riikide seas, kus SI-süsteem ametlikult kasutusel pole. USA pikkuse mõõtühikud on toll, jalg, jard ja miil. USA massi mõõtühikud on unts, nael ja tonn. USA süsteemis on vedelike mahu põhiühik gallon. Vedeliku mahu mõõdud on Briti ja USA süsteemides erineva suurusega. Mõlemas süsteemis on alusühikuks gallon. USA gallon on täpselt 231 kuuptolli ehk 3,785 411 784 liitrit. Puisteainete puhul on USAs aluseks võetud 8 galloni suurune buššel, mis on täpselt 2150,42 kuuptolli ehk 35,239 070 166 88 dm3. Seega on puisteainete gallon 4,404 883 770 86 dm3. Briti ühikusüsteem Vanade ja vähemlevinud mõõtühikute loend Kaalu- ja mahuühikute võrdlustabel eri maades
Bronny James

LeBron Raymone James, ka Bronny James, (sündinud 6. oktoobril 2004 Clevelandis) on Ameerika Ühendriikide noorkorvpallur, kes mängib Ameerika Ühendriikide ülikoolide liigas Pac-12 Conference'i kuuluvas Lõuna-California Ülikooli võistkonnas. 2023. aastal osales ta McDonald's All-Americani tähtede mängus. James on NBA korvpalluri LeBron Jamesi vanim laps.
České Velenice

České Velenice (saksa keeles Unterwielands, Gmünd-Wielands, Gmünd-Bahnhof, 1938–1945: Gmünd III) on linn Tšehhis Lõuna-Tšehhi maakonnas Jindřichův Hradeci ringkonnas. České Velenice asub Austria piiri ääres Gmündi linna vastas. Praegune České Velenice linn oli varem Gmündi linna osa. Kuni 1870. aastani asusid praeguse České Velenice territooriumil Česká Cejle, Josefsko ja Dolní Velenice külad. 1868. aastal alustati piirkonda raudteetöökodade ehitamist. 1870. aastal alustati ka raudteelaste elamurajoonide ehitamist. 10. septembril 1919 sõlmitud Saint-Germain-en-Laye rahulepingu järgi jagati Gmündi linn Austria ja Tšehhoslovakkia vahel. Lužnice jõest loode poole jäänud osa linnast läks Tšehhoslovakkiale. 1. detsembril 1922 sai uus linn nimeks České Velenice. Müncheni kokkuleppe kohaselt liideti linn 1938. aasta oktoobris Saksamaaga. 23. märtsil 1945 pommitasid USA õhujõudude lennukid raudteejaama, raudteetöökodasid ja ümbruskonda tuhandete pommidega. Hukkus umbes 1300 inimest. Pärast sõja lõppu tagastati linn Tšehhoslovakkiale. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. České Velenice Výletník. Vaadatud 21. augustil 2023 Historie obce České Velenice Místopisný průvodce po České republice. Vaadatud 21. augustil 2023
Cudoniaceae

Cudoniaceae on hüüvikseente klassi pigilaigulaadsete seltsi kuuluv seente sugukond. Cudonia – ringik Spathularia – pahtlik Cudoniaceae andmebaasis eElurikkus
Ringik

Ringik (Cudonia) on hüüvikseente klassi pigilaigulaadsete seltsi kuuluv seente perekond. Cudonia circinans – harilik ringik Ringik andmebaasis eElurikkus
Pahtlik

Pahtlik (Spathularia) on hüüvikseente klassi pigilaigulaadsete seltsi kuuluv seente perekond. Spathularia flavida – harilik pahtlik, koldpahtlik Pahtlik andmebaasis eElurikkus
Aidakivi

Aidakivi ehk Kabelikivi on ohvrikivi Laulasmaa külas Keila kihelkonnas ja Lääne-Harju vallas. Kivi on tunnistatud kultuurimälestiseks nii arheoloogiamälestise kui ka ajaloolise loodusliku pühapaigana. 17892 Ohvrikivi Aidakivi / Katusekivi kultuurimälestiste riiklikus registris
Liibuv roostetorik

Liibuv roostetorik (Pycnoporellus alboluteus) on seente perekond torikulaadsete seltsis. Seen kasvab kuuskede lamatüvedel. Eestist on seda leitud ka halli lepa lamatüvelt. Liibuv roostetorik andmebaasis eElurikkus.
Volary

Volary (saksa keeles Wallern) on linn Tšehhis Lõuna-Tšehhi maakonnas Prachatice ringkonnas. Volary asub Austria piirist 11 km kaugusel, Prachaticest umbes 14 km lõunaedelas ja České Budějovicest ligikaudu 44 km läänes. Asulat on esmamainitud 1359. aastal. Linnaõigused sai Volary 1871. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Historie města Oficiální stránky města Volary. Vaadatud 21. augustil 2023
Ukraina sõjaväelised auastmed

Ukraina sõjaväelised auastmed (військові звання України) on Ukraina relvajõududes kehtiv auastmete süsteem.
Donetski pommitamine (19. september 2022)

Donetski tulistamine on tsiviilinfrastruktuuriobjektide suurtükimürskas Donetskis Kuibõševi rajoonis, mis toimus 19. septembril 2022 Venemaa sissetungi ajal Ukrainasse. Alates sõja algusest Donbassis 2014. aasta aprillis on isehakanud DPR-i kontrolli all olevat Donetskit perioodiliselt tulistatud. Neist ohvriterohkeim oli 22. jaanuaril 2015 toimunud suurtükiväe rünnak ühistranspordipeatusele, mille tagajärjel hukkus vähemalt 8 inimest. Linna tulistamine muutus sagedamaks pärast Venemaa sissetungi Ukrainasse 2022. aastal: 14. märtsil 2022 toimunud Universitetskaja ja Artjomi tänavate mürskude tagajärjel hukkus 23 inimest, Maiskõ turu tulistamine 13. juunil põhjustas 5 inimese surma. 19. septembril 2022 kell 12.15–12.23 tulistati linnas Kuibõševi linnaosas asuval Bakuu komissaride väljakul üheksa 150-millimeetrist mürsku. Intsidendi tagajärjel hukkus Donetski administratsiooni juhi Aleksei Kulemzini sõnul 13 inimest. Donetski administratsiooni juht Aleksei Kulemzin ütles, et tulistamine viidi läbi läänesuunast ja süüdistas Ukraina relvajõude. DPR juht Denis Pušilin süüdistas Ukrainat tahtlikus tulistamises tsiviilelanike pihta bussipeatuses, poes ja pangas. Donetski rünnak 2022. aasta märtsis Donetski rünnak 2022. aasta septembris "Оперативный отчет Специальной мониторинговой миссии ОБСЕ в Украине (СММ) от 22 января 2015 года: обстрелы на ул. Куприна в Донецке". www.osce.org (vene). Vaadatud 21. augustil 2023. "Обстрел Донецка: десятки жертв и раненых". euronews (vene). 14. märts 2022. Vaadatud 21. augustil 2023. "Five killed, 22 injured in Ukrainian artillery attacks in Donetsk, Russian-backed separatists say". Reuters (inglise). 14. juuni 2022. Vaadatud 21. augustil 2023. Golder, Joseph; News, Zenger (14. juuni 2022). "Pro-Russia Separatists Say Ukrainian Forces Shelled Market, Killed 3 People". Newsweek (inglise). Vaadatud 21. augustil 2023. "Shelling of Donetsk city kills 13, Russian-backed separatist mayor says". Reuters (inglise). 19. september 2022. Vaadatud 21. augustil 2023. "13 people die during attack on Donetsk, occupiers say". Ukrainska Pravda (inglise). Vaadatud 21. augustil 2023. "Deadly Donetsk blasts hit separatist-run city in Ukraine". BBC News (Briti inglise). 19. september 2022. Vaadatud 21. augustil 2023.
Wacquinghen

Wacquinghen (lääneflaami: Wakingem) on vald Põhja-Prantsusmaal Pas-de-Calais' departemangus. Wacquinghen asub umbes 11 km Boulogne-sur-Merist põhja pool, teede D233e ja D242e3 ristumiskoha ümbruses. Autoroute A16 moodustab valla läänepiiri. St. Antoine'i kirik, pärineb 20. sajandist 18. sajandi loss Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Wierre-au-Bois

Wierre-au-Bois (lääneflaami: Wilder) on vald Põhja-Prantsusmaal Pas-de-Calais' departemangus. Wierre-au-Bois asub u. 13 km Boulogne-sur-Merist kagus, tee D215 ääres. St. Omeri kirik, pärineb 15. sajandist. 17. sajandi loss. Keskaegne linnus. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Hammasliide

Hammasliide ka soonliide ja nuutliide on liide, mis kujtab endast samateljeliste detailide ühendust pöördemomendi ülekandmiseks. Seda kasutatakse liistliite asemel kui tuleb üle kanda suurt pöördemomenti, mis nõuaks mitme liistu projekteerimist. Võrreldes liistliitega tagab hammasliide sõlme parema tsentreerimise ja võimaldab liite detaile teineteise suhtes teljesuunaliselt nihutada. Ristlõike kuju järgi jagatakse hammasliited: ristkülikliide; kolmnurkliide; evolventliide.
Wierre-Effroy

Wierre-Effroy on vald Põhja-Prantsusmaal Pas-de-Calais' departemangus. Wierre-Effroy asub u. 13 km Boulogne-sur-Merist kirdes, teede D232 ja D234 ristumiskoha ümbruses. St. Pierre'i kirik, pärineb 12. sajandist. St.Laurenti kirik Hesdres'i asunduses, pärineb 12. sajandist. 16. sajandi kindlustatud häärber. Lahingus Britannia pärast tulistati piloot alla ja lennuk prantsatas külalähedasele põllule. Time Team kaevas seal paigas 2000. aastal. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Ralf Moeller

Ralf Rudolf Moeller (sündinud 12. jaanuaril 1959 Recklinghausenis) on saksa näitleja ja endine võistlev kulturist.